**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 18-02-2021

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Ο Δήμος Κω θα προσλάβει 88 εργαζόμενους με σύμβαση ιδιωτικού δικαίου ορισμένου χρόνου, μέγιστης διάρκειας 8 μηνών, διαφόρων ειδικοτήτων για την κάλυψη έκτακτων και πρόσκαιρων αναγκών λόγω της πανδημίας.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι ενδιαφερόμενοι θα πρέπει να συμπληρώσουν την **ΑΙΤΗΣΗ – ΥΠΕΥΘΥΝΗ ΔΗΛΩΣΗ** υποβάλλοντας **επιπλέον** τα παρακάτω δικαιολογητικά:

1. Φωτοαντίγραφο των δύο όψεων της αστυνομικής τους ταυτότητας.

2. Υπεύθυνη Δήλωση (συμπεριλαμβάνεται στην αίτηση), στην οποία θα αναφέρεται ότι πληρούν τα απαιτούμενα γενικά προσόντα, όπως ορίζονται στην παρούσα ανακοίνωση.

3. Φωτοαντίγραφο του τίτλου σπουδών και της άδειας άσκησης επαγγέλματος αντίστοιχης ειδικότητας του τίτλου σπουδών, όπου απαιτείται καθώς και όλων των απαιτούμενων δικαιολογητικών.

4. Υπεύθυνη Δήλωση του Ν. 1599/1986, με την οποία θα δηλώνουν το χρονικό διάστημα (ημερολογιακά και διάρκεια), κατά το οποίο τυχόν έχουν απασχοληθεί στο Δήμο Κω με σύμβαση εργασίας ορισμένου χρόνου για την αντιμετώπιση εποχιακών ή άλλων περιοδικών ή πρόσκαιρων αναγκών, ώστε να ελεγχθεί το κώλυμα της οκτάμηνης απασχόλησης

5. Υπεύθυνη δήλωση του ν.1599/1986 για τυχόν εμπειρία στον οικείο φορέα αντίστοιχης ειδικότητας στα πλαίσια εφαρμογής κατεπειγόντων μέτρων για την αντιμετώπιση της ανάγκης περιορισμού της διασποράς του κορωνοϊού COVΙD-19.

**Δημοσίευση της ανακοίνωσης**

Δημοσίευση της παρούσας ανακοίνωσης θα αναρτηθεί στην ιστοσελίδα του Δήμου Κω ([www.kos.gov.gr](http://www.kos.gov.gr/) ) όπου μπορεί να ενημερωθεί κάθε ενδιαφερόμενος όπως και να εκτυπώσει τη σχετική **ΑΙΤΗΣΗ-ΥΠΕΥΘΥΝΗ ΔΗΛΩΣΗ(ΣΟΧ1/2021) και τα απαραίτητα επισυναπτόμενα δικαιολογητικά**, καθώς και στο πρόγραμμα «Διαύγεια».

**Υποβολή αιτήσεων συμμετοχής**

Οι ενδιαφερόμενοι καλούνται να συμπληρώσουν την αίτηση με κωδικό **ΣΟΧ1/2021** και να την υποβάλουν, **μαζί με τα απαιτούμενα από την παρούσα Ανακοίνωση δικαιολογητικά, με ηλεκτρονικό τρόπο στο email:****hr@kos.gr****.**

Στο πλαίσιο λήψης μέτρων για την αποφυγή διασποράς  του covid-19 η υποβολή των δικαιολογητικών θα γίνει **αποκλειστικά με ηλεκτρονικό τρόπο**.

Για περαιτέρω διευκρινήσεις οι ενδιαφερόμενοι μπορούν να απευθύνονται στα τηλέφωνα 2242360489, 2242360481, 2242360423.

**Η προθεσμία υποβολής των αιτήσεων ορίζεται από Παρασκευή 19/02/2021 έως και Δευτέρα 22/02/2021.**

Γραφείο Τύπου